ddrg/super_eurlex huggingface dataset:
(6)

Riittävän kattavasti täytetty kyselylomake saatiin kahdelta myös alkuperäisessä tutkimuksessa yhteistyöhön osallistuneelta kiinalaiselta vientiä harjoittavalta tuottajalta: Ningbo Ruyi Joint Stock Co. Ltd. ja Zhejiang Noblelift Equipment Joint Stock Co. Ltd.. Yksi muu vientiä harjoittava tuottaja, Yale Industrial Products Co. Ltd., toimitti vain vajaat tiedot, joten sitä pidettiin perusasetuksen 18 artiklan mukaisesti yhteistyöhön osallistumattomana yrityksenä sen jälkeen kun sille oli asianmukaisesti ilmoitettu asiasta. Kaksi muuta alkuperäisessä tutkimuksessa yhteistyöhön osallistunutta vientiä harjoittavaa tuottajaa, Ningbo Liftstar Material Transport Equipment Factory ja Ningbo Tailong Machinery Co. Ltd., eivät toimittaneet tietoja uudelleen vireille pannussa absorptiotutkimuksessa.
d)

145 euroa testiä kohti, kun on kyse erottelevista primaarisista molekyylitesteistä, joihin viitataan asetuksen (EY) N:o 999/2001 liitteessä X olevan C luvun 3.2 kohdan c alakohdan i alakohdassa.
(9)

Aluksi perustettiin Coöperative Vereniging VAOP B.V. -niminen osuuskuntamuotoinen rajavastuuyhtiö. Vuosien kuluessa tämä emoyhtiö on perustanut useita tytäryhtiöitä, joille se on siirtänyt toimintansa operatiivisen osan. Tytäryhtiötkin ovat rajavastuuyhtiöitä. Komissio tarkastelee kaikki näitä yhtiöitä ryhmänä, joka muodostaa yhden taloudellisen organisaation, VAOP:n, koska emoyhtiö omistaa enemmistön kaikista tytäryhtiöistä. Tytäryhtiöt on sisällytetty emoyhtiön konsolidoituun tilinpäätökseen. Lisäksi VAOP:n suurin luotonantaja, BNG, on tehnyt yhtiöryhmän kanssa ainoastaan yhden lainasopimuksen eikä erillisiä lainasopimuksia kunkin yhtiön kanssa, vaikka lainasopimuksessa määrätään joidenkin tytäryhtiöiden luottorajoista. Sopimuksessa on loppujen lopuksi kysymys ryhmään kuuluvien eri yhtiöiden keskinäisistä takauksista: kukin yhtiö on BNG:lle vastuussa ryhmän muiden yhtiöiden veloista.
(134)

Asetuksen (EY) N:o 659/99 14 artiklan 2 kohdan nojalla takaisinperittävään tukeen lisätään korko, joka lasketaan komission asetuksen (EY) N:o 794/2004 (32) V luvussa vahvistettujen säännösten mukaisesti. Korkoa maksetaan siitä päivästä alkaen, jolloin sääntöjenvastainen tuki on ollut tuensaajan käytössä, sen takaisinperimispäivään asti.
(154)

Vertailun olisi perustuttava pelkästään BT:n käytössä oleviin valokuitukaapeleihin, koska ainoastaan käytössä olevia verotetaan. Lisäksi Vtesse on vertaillut BT:n optisen kaapelin kilometrikohtaista keskimääräistä verotusarvoa kaapeliparin reittikohtaiseen verotusarvoon. Arviointiviraston soveltama optisen kaapelin verotusarvo itse asiassa vaihtelee sen mukaan, kuinka monta optista kaapelia reitillä on. Kaapelien vuokrausarvo alenee sen mukaan, kuinka monta niitä on reitillä (45) . Kun sovelletaan käyttöön otetun valokuitukaapelin vuokrausarvoa vuonna 2005, kahden optisen kaapelin (= yksi valokaapelipari) reittikilometrikohtainen vuokrausarvo näyttää olevan yli 3 000 kilometrin verkoissa (46) 450 Englannin puntaa (47) . Kolmen optisen kaapelin vuokrausarvo on 540 Englannin puntaa per reittikilometri, eli 180 Englannin puntaa per yksittäinen kaapeli (48) . Taulukon alapäässä 48 optisen kaapelin vuokrausarvo per reittikilometri on 1 728 Englannin puntaa eli 36 puntaa per kaapeli (49) . Arviointiviraston mukaan nämä arvot perustuvat markkinatietoihin (50).
(102)

Belgian viranomaiset ilmoittavat, että Ernst & Young -yhtiö on tarkistanut ja vahvistanut kustannuseron, joka vallitsee MBO-järjestelyn ja vapaaehtoisen selvitystilan välillä (ensisijaisesti kustannukset jäljelle jäävää henkilöstöä koskevasta sosiaalisesta suunnitelmasta ja tappioiden kattaminen suunnitelman neuvottelun aikana). Nämä asiantuntijat tekivät seuraavan päätelmän: ”… we conclude that on an overall level the price differential between the scenario of the Management Buy-Out and the scenario of the Liquidation of Domestic Road Transport Activities amounting to Eur 45,5 million to be fair and reasonable” (Toteamme lopuksi, että MBO:n ja Road Domestic -toimintojen selvitystilavaihtoehdon välistä kokonaishintaeroa, 45,5 miljoonaa euroa, on pidettävä oikeana ja kohtuullisena.)
(6)

Ilmoitetussa toimenpiteessä on kyse sopimuskohtaisen toimintatuen myöntämisestä Estaleiros Navais de Viana do Castelo, S.A.:lle kahden öljy- ja kemikaalisäiliöaluksen — C 224 ja C 225 — rakentamiseen. Tuen määrä on 2 675 275 euroa alusta kohden.
(1)

El Salvador on sisällytetty 21 päivänä joulukuuta 2005 tehdyllä komission päätöksellä 2005/924/EY (2) niiden kehitysmaiden luetteloon, joilla on oikeus asetuksessa (EY) N:o 980/2005 säädettyyn kestävää kehitystä ja hyvää hallintoa koskevaan erityiseen kannustusmenettelyyn 1 päivän tammikuuta 2006 ja 31 päivän joulukuuta 2008 välisenä aikana.
(4)

Romania liittyy Euroopan unioniin 1 päivänä tammikuuta 2007. Komissio panee merkille suuren työn, jonka Romania on tehnyt jäsenyysvalmistelujen loppuunsaattamiseksi, mutta samalla se on 26 päivänä syyskuuta 2006 antamassaan kertomuksessa todennut vielä jäljellä olevat ongelmakohdat; ne koskevat erityisesti oikeuslaitoksen ja lainvalvontaelinten vastuuvelvollisuutta ja tehokkuutta, joita on vielä parannettava sen varmistamiseksi, että niillä on riittävät valmiudet toteuttaa ja soveltaa sisämarkkinoiden sekä vapauden, turvallisuuden ja oikeuden alueen luomiseksi hyväksyttyjä toimenpiteitä.
(4)

Bulgaria liittyy Euroopan unioniin 1 päivänä tammikuuta 2007. Komissio panee merkille suuren työn, jonka Bulgaria on tehnyt jäsenyysvalmistelujen loppuunsaattamiseksi, mutta samalla se on 26 päivänä syyskuuta 2006 antamassaan kertomuksessa todennut vielä jäljellä olevat ongelmakohdat; ne koskevat erityisesti oikeuslaitoksen ja lainvalvontaelinten vastuuvelvollisuutta ja tehokkuutta, joita on vielä parannettava sen varmistamiseksi, että niillä on riittävät valmiudet toteuttaa ja soveltaa sisämarkkinoiden sekä vapauden, turvallisuuden ja oikeuden alueen luomiseksi hyväksyttyjä toimenpiteitä.
(2)

Komission päätöksillä 2001/811/EY (2), 2002/889/EY (3), 2003/787/EY (4) ja 2004/772/EY (5) Portugalille on jo myönnetty yhteisön taloudellista tukea toimenpiteisiin, jotka koskivat Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen), jäljempänä ’mäntyankeroinen’, torjumista vuosina 1999–2003 eli mahdollisen enimmäiskeston ajan. Vuonna 2003 Portugali pani täytäntöön keskipitkän aikavälin hävittämisohjelman, jolla pyritään torjumaan mäntyankeroisen leviämistä sen hävittämiseksi.
(5)

Componenta Oyj, jäljempänä ’Componenta’, on kansainvälisesti toimiva metalliteollisuuden yritys, jonka päätoimipaikka on Karkkilassa. Sillä on tuotantolaitoksia Suomessa, Alankomaissa ja Ruotsissa. Yrityksen 316 miljoonan euron liikevaihdosta vuonna 2004 valtaosa tuli Pohjoismaista ja Keski-Euroopasta. Konsernin henkilöstömäärä on noin 2 200.
(11)

Komissio antoi 12 päivänä huhtikuuta 2005 väitetiedoksiannon, joka koski yrityksiä Bayer, Crompton, Crompton Europe, Uniroyal Chemical Company, Flexsys, Akzo Nobel, Pharmacia (entinen Monsanto), General Química, Repsol Química, Repsol YPF, Duslo, Prezam, Vagus ja Istrochem. Tapausta koskeva suullinen kuuleminen järjestettiin 18 päivänä heinäkuuta 2005. Tämän jälkeen menettely päätettiin lopettaa seuraavien yritysten osalta: Akzo Nobel NV, Pharmacia Corporation, Duslo a.s., Prezam a.s., Vagus a.s. ja Istrochem a.s.
(11)

EY:n perustamissopimuksen 88 artiklan 2 kohdassa tarkoitetun muodollisen tutkintamenettelyn aloittamista koskevassa päätöksessä komissio toteaa muun muassa seuraavaa: a) Toimenpiteen kohteena olevat urheiluseurat harjoittavat taloudellista toimintaa, minkä vuoksi niitä on pidettävä EY:n perustamissopimuksen 87 artiklan 1 kohdassa tarkoitettuina yrityksinä. Toimenpide antaisi urheiluseuroille mahdollisuuden tasapainottaa aiemmat tappiot tulevilla voitoilla pidemmän ajan kuluessa. Mahdollisuus pidentää ajanjaksoa, jonka kuluessa tappiot voidaan vähentää, toisi niille taloudellista etua. b) Toimenpide on valikoiva, koska se on tarkoitettu ainoastaan 23 päivänä maaliskuuta 1981 annetussa laissa 91 tarkoitetuille urheiluseuroille ja olisi näin ollen alakohtaista tukea. c) Ammattilaisurheiluseurat harjoittavat monenlaista taloudellista toimintaa. Ainakin osa seuroista harjoittaa näitä toimintoja kansainvälisillä markkinoilla. Koska kyseisillä markkinoilla toimii myös muiden jäsenvaltioiden urheiluseuroja ja muita talouden toimijoita, kyseinen toimenpide olisi saattanut vaikuttaa jäsenvaltioiden väliseen kauppaan. d) Toimenpide olisi vaatinut valtion varojen käyttöä, koska valtio olisi luopunut osasta verotulojaan. Kuten edellä jo mainittiin, säännös olisi antanut urheiluseuroille mahdollisuuden jakaa vähennyskelpoiset tappiot pidemmälle ajanjaksolle kuin voimassa olevien sääntöjen mukaan on mahdollista, minkä lisäksi poistoerät olisivat voineet olla ensimmäisinä vuosina pienempiä. Antamalla urheiluseuroille mahdollisuuden valita kahden verotusjärjestelyn välillä valtio olisi myöntänyt näille verovelvollisille mahdollisuuden valita niiden itsensä kannalta edullisemman vaihtoehdon, mikä valtion kannalta olisi merkinnyt luopumista osasta verotuloja.
(33)

Lukuisten kiinteistö- ja tuulivoimayhtiöiden (joista ei annettu tarkempia tietoja) lisäksi Sauterin perheen jäsenillä on enemmistöosakkuuksia 16 yrityksessä. Daniela Sauterilla, joka on Bernd ja Claus Sauterin sisar, on enemmistöosakkuus (74 prosenttia) NUW:ssä, jonka osalta pk-yrityksille tarkoitetusta korotuksesta ilmoitettiin. Alois ja Albertina Sauter ovat Daniela, Bernd ja Claus Sauterin vanhemmat. Marion Sauter on Claus Sauterin vaimo. Lisäksi Georg Pollertilla, jolla ei ole sukulaisuussuhdetta Sauterin perheeseen, on 24 prosentin osuus NUW:ssä.
(44)

Saksassa Siemensillä ja VA Techillä olisi suunnilleen yhtä suuri markkinaosuus kuin Itävallassakin. Niiden kilpailijoita ovat ABB, Balfour Beatty, Elpro ja Spitzke. VA Tech toimii lähes pelkästään kaukoliikennesegmentillä ja Deutsche Bahn on sen ainoa asiakas. Koska kyseessä ovat tarjouskilpailumarkkinat, ja segmentissä, jossa päällekkäisyyttä esiintyy, on yksi suurasiakas, sähköradan voimajärjestelmien sähköasemien kohdalla ei synny kilpailuongelmia. Sähköasemien komponenttien osalta komissiolle huomautettiin siitä, että keskittymän tuloksena syntynyt yritys pääsisi tiettyjen komponenttien kohdalla monopoliasemaan, joka voisi johtaa kilpailijoiden sulkemiseen markkinoilta. Markkinatutkimuksessa kävi kuitenkin ilmi, että Siemensin valikoimassa ei ole mitään kyseisistä kolmesta komponentista, kahdelle niistä on olemassa kilpailijoita ja komponenttia, jonka ainoa tarjoaja VA Tech on, Deutsche Bahn on pyrkinyt aktiivisesti saamaan sääntelyviranomaisen tarkastettavaksi ja hyväksyttäväksi. Päätöksessä tullaan siihen tulokseen, että sähköradan voimajärjestelmien alalla ei synny olennaisia esteitä tehokkaalle kilpailulle. Tilanne on sama myös sähköradan voima-asemien ylläpidon kohdalla, sillä noin 20 laitoksesta VA Tech on toimittanut vain yhden, jonka se näin ollen pystyy parhaiten huoltamaan, ja Siemensille ja VA Techille on myös olemassa useita uskottavia vaihtoehtoja.
(1)

Tämä päätös on osoitettu seuraaville yrityksille: Topps Company Inc (jäljempänä ’Topps USA’), Topps Europe Ltd (jäljempänä ’Topps Europe’), Topps UK Ltd (jäljempänä ’Topps UK’), Topps International Ltd (jäljempänä ’Topps International’) ja Topps Italia SRL (jäljempänä ’Topps Italia’) (jäljempänä yhdessä ’Topps’).
(3)

Yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetussa neuvoston asetuksessa (ETY) N:o 2377/90 (4) on luettelo sellaisista aineista, joita ei saa käyttää lihan tuottamisessa, sekä luettelo sellaisista aineista, joiden jäämiä koskevat enimmäismäärät on vahvistettu. Asetuksessa on myös luettelo tiettyjen eläinlääkkeiden jäämistä, joille on vahvistettu väliaikaiset enimmäismäärät. Edellä tarkoitettuja eläinlääkkeiden jäämiä voi esiintyä hevoseläinten lihassa.
(4)

Selvityksen avulla on tarkoitus saada teknisiä tietoja, jotka ovat tarpeellisia yhteisön eläinlääkintälainsäädännön kehittämisen kannalta. Koska vertailukelpoisten tietojen kerääminen salmonellan esiintymisestä kalkkunoissa eri jäsenvaltioissa on tärkeää, jäsenvaltioille olisi myönnettävä yhteisön rahoitusta selvityksen erityisvaatimusten täyttämiseksi. On aiheellista korvata laboratoriotesteistä aiheutuneet kulut 100-prosenttisesti säädetyn enimmäismäärän rajoissa. Mihinkään muihin kuluihin, kuten näytteenotto-, matkustus- ja hallinnollisiin kuluihin, ei saisi yhteisön rahoitusta.
(2)

Perussäännön 49.1 artiklan mukaan sellaisen jäsenvaltion kansallisen keskuspankin, jota koskeva poikkeus on kumottu, on maksettava merkitsemänsä osuus Euroopan keskuspankin (EKP) pääomasta samassa suhteessa kuin muiden euron käyttöön ottaneiden jäsenvaltioiden kansallisten keskuspankkien. Tällä hetkellä euron käyttöön ottaneiden jäsenvaltioiden kansalliset keskuspankit ovat maksaneet osuutensa EKP:n merkitystä pääomasta kokonaisuudessaan. (3) Banka Slovenijen painoarvo EKP:n pääoman merkitsemisen jakoperusteessa on kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 15 päivänä joulukuuta 2006 tehdyn päätöksen EKP/2006/21 (4) 2 artiklan mukaan 0,3194 %. Banka Slovenije on jo maksanut osan merkitsemästään EKP:n pääomasta Euroopan keskuspankin pääoman maksamisen edellyttämistä rahaliittoon osallistumattomien jäsenvaltioiden kansallisia keskuspankkeja koskevista toimenpiteistä 23 päivänä huhtikuuta 2004 tehdyn päätöksen EKP/2004/10 (5) 1 artiklan mukaisesti. Maksamatta oleva määrä on näin ollen 17 096 556,47 euroa, joka saadaan kertomalla EKP:n merkitty pääoma (5 760 652 402,58 euroa) Banka Slovenijen painoarvolla (0,3194 %) ja vähentämällä siitä se osa sen merkinnästä, joka on jo maksettu; tällöin otetaan huomioon EKP:n pääoman jakoperusteen mukauttaminen Bulgarian National Bankin ja Banca Naţională a Româniein EKPJ:ään liittymisen johdosta.
b)

Viraston on pidettävä siihen asti, kunnes kansainvälinen toimisto julkaisee kansainvälisen rekisteröinnin, salassa kaikki kansainväliset rekisteröinnit, joista kansainvälinen toimisto on lähettänyt sille jäljennöksen, ja se voi käyttää jäljennöstä ainoastaan tutkiakseen kansainvälistä rekisteröintiä ja teollismallien suojaa koskevaa hakemusta, joka on tehty siinä sopimuspuolessa tai sille sopimuspuolelle, jonka osalta toimisto on toimivaltainen. Erityisesti se ei saa luovuttaa tietoja tällaisen kansainvälisen rekisteröinnin sisällöstä kenellekään toimiston ulkopuoliselle henkilölle kansainvälisen rekisteröinnin haltijaa lukuun ottamatta, paitsi sellaista hallinnollista tai oikeuskäsittelyä varten, joka liittyy kiistaan oikeudesta jättää se kansainvälinen hakemus, joka on kansainvälisen rekisteröinnin perustana. Tällaisen hallinnollisen tai oikeuskäsittelyn tapauksessa kansainvälisen rekisteröinnin sisältöä koskevia tietoja voidaan luovuttaa luottamuksellisesti ainoastaan käsittelyn osapuolille, jotka ovat velvollisia noudattamaan luovutettujen tietojen salassapitovaatimusta.
(35)

Edellytyksenä tuen myöntämiselle on rakenneuudistussuunnitelman täytäntöönpano, jonka komissio on vahvistanut jokaisen yksittäisen tuen, kuten esillä olevan toimenpiteen, osalta. Suuntaviivojen 31–34 kohdan mukaan edellytetään seuraavaa: — ”Rakenneuudistussuunnitelman, jonka toteuttamisajan on oltava mahdollisimman lyhyt, on mahdollistettava yrityksen pitkän aikavälin elinkelpoisuuden palauttaminen kohtuullisessa ajassa yrityksen tulevia toimintaedellytyksiä koskevien realististen oletusten perusteella. Rakenneuudistustukeen on siis yhdistettävä toteuttamiskelpoinen rakenneuudistussuunnitelma, jonka täytäntöönpanoon jäsenvaltio sitoutuu.” — ”Rakenneuudistussuunnitelmassa on esitettävä yrityksen muuttamista siten, että se voi rakenneuudistuksen jälkeen vastata itse kaikista kustannuksistaan, mukaan lukien kuoletuskustannukset ja rahoituskulut. Rakenneuudistuksen läpikäyneen yrityksen oman pääoman tuoton on oltava riittävän korkea, jotta se voi kilpailla omin voimin.”
(20)

Komissio toteaa edellä mainitussa tuomiossa vahvistetun periaatteen mukaisesti, että a) AEM Torino on saanut aiemmin aziende municipalizzate –laitoksille tarkoitettua tukea (ks. 9–15 kohta), joka on perittävä takaisin päätöksen 2003/193/EY nojalla, b) Italian viranomaiset eivät ole vielä täyttäneet edellä mainitussa päätöksessä asetettua takaisinperimisvelvollisuuttaan. On totta, että päätös 2003/193/EY koskee tukiohjelmaa, mutta siinä säädetään myös kyseisessä tukiohjelmassa myönnettyjen sääntöjenvastaisten ja yhteismarkkinoille soveltumattomien tukien perimisestä takaisin. AEM Torino on lisäksi myöntänyt yksiselitteisesti saaneensa tukea kyseisestä ohjelmasta eikä ole syytä katsoa, etteivät nyt tarkasteltavana olevat toimenpiteet olisi tukea tai että ne olisivat voimassa olevaa tukea tai soveltuisivat yhteismarkkinoille.
(45)

Soveltuakseen yhteismarkkinoille koulutustuki ei saa ylittää asetuksen (EY) N:o 68/2001 4 artiklan 2 ja 3 kohdassa vahvistettuja tukikelpoisten kustannusten hyväksyttäviä enimmäisintensiteettejä. Kyseiset enimmäismäärät riippuvat muun muassa tuensaajayrityksen koosta, alueesta, jonne se on sijoittautunut, ja asianomaisten työntekijöiden ryhmästä. Komissio toteaa, että Ford Genk on suuri yritys, hanke sijaitsee alueella (Limburgin maakunnassa), joka on tukikelpoinen perustamissopimuksen 87 artiklan 3 kohdan c alakohdan nojalla, ja koulutukseen osallistuvien joukossa ei ole yhtään asetuksen (EY) N:o 68/2001 2 artiklan g alakohdassa tarkoitettua epäedullisessa asemassa olevaa työntekijää. Hyväksyttävät tuen enimmäisintensiteetit ovat tämän perusteella 30 prosenttia erityiskoulutuksen ja 55 prosenttia yleiskoulutuksen osalta.
(100)

Komissio toteaa, että Luxemburgissa vuoden 1929 lain soveltamisalaan kuuluviin holdingyhtiöihin sovellettava verojärjestely on perustamissopimuksen 87 artiklan 1 kohdassa tarkoitettua valtiontukea eikä siihen voida soveltaa mitään perustamissopimuksen 87 artiklan 2 ja 3 kohdassa määrätyistä poikkeuksista. Komissio toteaa myös, että vuoden 1929 lain soveltamisalaan kuuluvien holdingyhtiöiden verojärjestelyyn 21 päivänä kesäkuuta 2005 annetulla lailla tehdyistä muutoksista huolimatta järjestely tuottaa edelleen kaikki tarkastelun kohteena olevat veroedut. Näin on siitäkin huolimatta, että järjestelyn tuensaajat on rajoitettu holdingyhtiöihin, jotka saavat vähemmän kuin 5 prosenttia osingoistaan ulkomaisilta yhtiöiltä, joilta kannetaan alle 11 prosentin yhtiöveroa, ja holdingyhtiöihin, jotka saavat osinkoja ulkomaisilta yhtiöiltä, joilta kannetaan vähintään 11 prosentin yhtiöveroa, tai saavat osinkoja luxemburgilaisilta yhtiöiltä. Komission päätelmä on, että vuoden 1929 lain soveltamisalaan kuuluvien holdingyhtiöiden verojärjestely, sellaisena kuin se on muutettuna 21 päivänä kesäkuuta 2005 annetulla lailla, on perustamissopimuksen 87 artiklan 1 kohdassa tarkoitettua valtiontukea eikä siihen voida soveltaa mitään perustamissopimuksen 87 artiklan 2 ja 3 kohdassa määrätyistä poikkeuksista.
(32)

2 pykälä (Maatalouslainojen uudelleenneuvotteleminen): Italia täsmensi, että mahdollisuus neuvotella lainaehdot uudelleen koskee ainoastaan alueellisen lain nro 13/86 2 pykälän 3 kohdan perusteella hyväksytyn tukijärjestelmän voimassaoloaikana rahoitettuja toimia. Italia ilmoitti myös, että säännöksen tarkoituksena on viljelijöiden aiemmin ottamiin lainoihin sovellettava korko Italian kansallisessa laissa nro 108/1996 määritetyn niin sanotun ”kiskurikoron” alapuolelle. Kyseisten lainojen korkoprosentti on usein huomattavasti edellä mainittua kiskontakorkoa korkeampi ja 2–3 kertaa tämänhetkistä markkinakorkoa korkeampi. Uudelleenneuvottelun tarkoituksena on mukauttaa vanhat korkoprosentit markkinakorkoon. Kyseisen pykälän ansiosta tukea myöntävillä laitoksilla on mahdollisuus neuvotella uudelleen asianomaisten lainojen ehdot, mistä aiheutuu julkisten varojen säästöjä. Aluehallitus on sitoutunut olemaan muuttamatta valtiontuen laajuutta alkuperäisen toimenpiteen tukiekvivalentin osalta. Koska maksettaviksi erääntyvät ajantasaistetut tukierät ovat lainanottajan saatavia, myös siinä tapauksessa, että laina maksetaan takaisin ennen sen erääntymistä, tuen alentamisesta seuraa, että lainanottaja saa alun perin myönnettyä määrää pienemmän määrän, jolloin myös vastaava tuki on alhaisempi.
(8)

Edellä mainittujen ilmoitettujen toimenpiteiden lisäksi Puolan viranomaiset ovat ilmoittaneet komissiolle 18 tukitoimenpiteestä, jotka toteutettiin Chemobudowa Krakówin hyväksi joulukuun 2001 ja toukokuun 2004 välisenä aikana. Puolan viranomaisten mukaan näiden toimenpiteiden nimellisarvo on 8,511 miljoonaa zlotya (2,19 miljoonaa euroa). Puolan viranomaiset ovat esittäneet, että näitä tukia ei pitäisi käsitellä valtiontukena, koska osa niistä on vähämerkityksistä tukea (de minimis) ja muut täyttävät yksityistä lainanantajaa koskevan testin vaatimukset. Komissio on todennut, että kahta näistä 18 toimenpiteestä on pidettävä mahdollisena uutena, sääntöjenvastaisena tukena, koska ne on myönnetty ilman komission lupaa Puolan EU:hun liittymisen jälkeen.
(2)

Komission vakaana aikomuksena on vahvistaa ja järkeistää yhteisön rahoitusvälineitä, ja tämän mukaisesti tällä päätöksellä perustetaan yksi yhtenäinen ohjelma, jolla taataan syrjinnän torjumista koskevan yhteisön toimintaohjelman perustamisesta (vuosiksi 2001–2006) 27 päivänä marraskuuta 2000 tehdyn neuvoston päätöksen 2000/750/EY (4), naisten ja miesten tasa-arvoon liittyvää yhteisön strategiaa koskevan toimintaohjelman perustamisesta (2001–2005) 20 päivänä joulukuuta 2000 tehdyn neuvoston päätöksen 2001/51/EY (5) sekä yhteisön toimintaohjelman perustamisesta sosiaalisen syrjäytymisen torjuntaa koskevan jäsenvaltioiden yhteistyön edistämiseksi 7 päivänä joulukuuta 2001 tehdyn Euroopan parlamentin ja neuvoston päätöksen N:o 50/2002/EY (6), työllisyyden alalla toteutettavista yhteisön edistämistoimista 10 päivänä kesäkuuta 2002 tehdyn Euroopan parlamentin ja neuvoston päätöksen N:o 1145/2002/EY (7) sekä yhteisön toimintaohjelman perustamisesta miesten ja naisten tasa-arvon alalla toimivien eurooppalaisten järjestöjen toiminnan edistämiseksi 29 päivänä huhtikuuta 2004 tehdyn Euroopan parlamentin ja neuvoston päätöksen N:o 848/2004/EY (8) perusteella käynnistettyjen toimien samoin kuin työoloja koskevien yhteisön tasolla toteutettujen toimien jatkuvuus ja kehittäminen.
I

Jäsenvaltioiden, jotka käsittelevät tietojen keruun tulokset tietokoneella, on toimitettava asetuksen (ETY) N:o 357/79 2 artiklassa tarkoitettujen ominaisuuksien mukaan tallennettu tieto Eurostatille seuraavassa muodossa: 1. Tiedot koskevat yhteenvetoja tiloista, jos on kyse kokonaistutkimuksesta (tai ekstrapoloituja yhteenvetoja tiloista, jos tietojen keruu perustuu satunnaisotantaan), mutta eivät yksittäisiä tiloja. 2. Tiedot on siirrettävä standardin mukaan merkityille yhdeksänraitaisille magneettinauhoille (1 600 BPI tai 630 tavua/cm). 3. Tietojen tietuepituuden on oltava kiinteä 308-paikkainen ja tiedot tallennetaan EBCDIC:llä. 4. Kunkin tietueen kahden ensimmäisen kentän on sisällettävä tunnistamisen mahdollistavia tietoja. Ensimmäinen kenttä (kolme paikkaa) tunnistaa maantieteellisen yksikön, jonka koodit annetaan erityisissä määräyksissä ja liitteessä II. 5. Toinen kenttä (kaksi paikkaa) tunnistaa asetuksessa (ETY) N:o 357/79 säädetyn taulukko-ohjelman taulukon. Taulukkojen koodit annetaan erityisissä määräyksissä. 6. Kunkin tietueen kenttien lukumäärä ja koko vaihtelee taulukosta riippuen. Jos tietyissä taulukoissa ei saavuteta 308 paikan pituutta, tietueen loppu täydennetään tyhjillä kohdilla. 7. Tiedot on tallennettava kuhunkin kenttään oikea reuna tasattuna. 8. Aloja koskevat tiedot on ilmoitettava hehtaareina kahden desimaalin tarkkuudella siten, että desimaalien edessä on oletettu pilkku. 9. Jäsenvaltiot voivat valita jaksotuskertoimen ja niiden on ilmoitettava käytetty jaksotuskerroin Eurostatille. 10. Tietueet on luokiteltava maantieteellisen yksikön, taulukon ja suuruusluokkien tai lajikkeen mukaan. 11. Eurostat ja jäsenvaltiot määräävät hallinnollisista vakiomenettelyistä magneettinauhatiedostojen toimittamiseksi Eurostatille.